Alitamas

Alitamas () E956 – dirbtinis saldiklis, asparto rūgšties dipeptidas. Sukurtas XX a. 9-tojo dešimtmečio pradžioje Pfizer kompanijos. Kai kuriose šalyse rinkoje jis paradivėjamas prekiniu pavadinimu Aclame  

Savo chemine sudėtimi alitamas artimas aspartamui - abu jie yra asparto rūgšties dipeptidai. Daugelis dipeptidų yra nesaldūs, bet 1965 m. atradus aspartamo saldumą imta ieškoti kitų panašių dipeptidinių saldiklių. Alitamas ir neotamas yra tokie antros kartos dipeptidiniai saldikliai.

Maisto priedas 
Dirbtinis saldiklis - Europos Sąjungos E numerių sąraše esantis E956.

Alitamas turi kelis pranašumus lyginant su aspartamu:
 Jis apie 2000 kartų saldesnis už sacharozę ir apie 10 kartų - už aspartamą.
 Neturi poskonio.
 Jo pusėjimo trukmė karštoje ar rūgštinėje aplinkoje dukart didesnė už aspartamo, nors sacharinas ir kalio acesulfamas yra dar stabilesni.
 Neturi fenilalanino, todėl produktus su alitamu gali valgyti fenilketonuriją turintys žmonės.

Saugos klausimai 
Alitamas leidžiamas naudoti Meksikoje, Australijoje, N. Zelandijoje, Kinijoje.

Kompanija Danisco buvo prašiusi leidimo naudoti alitamą kaip maisto saldiklį JAV, bet vėliau šį prašymą atšaukė.

Nuorodos 

Saldikliai